CIG ขายสิทธิการเช่า-ทรัพย์สินในเกาะสมุยมูลค่า 200 ลบ. เพื่อเพิ่มสภาพคล่อง
CIG ขายสิทธิการเช่า-ทรัพย์สินในเกาะสมุยมูลค่า 200 ลบ. เพื่อเพิ่มสภาพคล่อง
23 ธ.ค. 2559

นายอารีย์ พุ่มเสนาะ กรรมการผู้จัดการ บริษัท ซี.ไอ.กรุ๊ป จำกัด (มหาชน) หรือ CIG เปิดเผยว่า การประชุมคณะกรรมการบริษัทฯ มีมติอนุมัติให้ บริษัท เดอ ละไม จำกัด (บริษัทย่อย) ซึ่งบริษัทฯ ถือหุ้นร้อยละ 99.97 ดำเนินการจำหน่ายสิทธิการเช่าและทรัพย์สิน ให้กับ บริษัท พี เอ เอ็น คอร์เปอเรชัน จากัด (ผู้ซื้อ) มูลค่ารวม 200 ล้านบาท เพื่อเพิ่มสภาพคล่อง โดยคาดว่าจะดำเนินการภายในเดือนธ.ค.59
รายการจำหน่ายสิทธิการเช่าที่ดินและสิ่งปลูกสร้าง และทรัพย์สินในอาคาร ของบริษัทย่อย ดังนี้ สิทธิการเช่าที่ดินซึ่งเป็นที่ตั้งของโรงแรมสมายา บุรา โฉนดเลขที่ 7919, 7920 ตำบลมะเร็ต อำเภอเกาะสมุย จังหวัดสุราษฎร์ธานี เนื้อที่ 2 ไร่ 16 ตารางวา และ 1 ไร่ 3 งาน 83 ตารางวา ตามลำดับ ยกเว้นที่ดินเนื้อที่จำนวน 213 ตารางวา ซึ่งเป็นส่วนหนึ่งในโฉนดเลขที่ 7920 ซึ่งใช้เป็นที่สร้างบ้านของผู้ให้เช่า สัญญาเช่าครบกำหนดวันที่ 30 มิถุนายน 2574
สิทธิการเช่าที่ดิน ซึ่งเป็นที่ตั้งของโรงแรม เดอะ รูม โฉนดเลขที่ 24160 ตาบลบ่อผุด อำเภอเกาะสมุย จังหวัดสุราษฎร์ธานี เนื้อที่ 1 ไร่ 3 งาน พร้อมสิ่งปลูกสร้างเป็นอาคาร 4 ชั้น เลขที่ 99/99 จานวน 1 หลัง สัญญาเช่าครบกำหนดวันที่ 31 ธันวาคม 2572
สิ่งปลูกสร้างอาคารโรงแรมสมายา บุรา เลขที่ 171/4-9 ซึ่งตั้งอยู่บนโฉนดเลขที่ 7919,7920 ดังกล่าว พร้อมอุปกรณ์ในห้องพัก และสำนักงานโรงแรมสมายา บุราและโรงแรม เดอะรูม
ผู้ขายตกลงยินยอมให้ผู้ซื้อเข้าบริหารกิจการในโรงแรมทั้งสองแห่งดังกล่าวได้ตั้งแต่วันที่ 1 มกราคม 2560 เป็นต้นไป ซึ่งรายได้ของโรงแรมนับจากวันดังกล่าว ตลอดจนรายได้จากค่าเช่าพื้นที่ทำธุรกิจต่อเนื่องให้ตกเป็นของผู้ซื้อทั้งสิ้น โดยผู้ซื้อจะเป็นผู้รับผิดชอบค่าใช้จ่ายทุกประเภทที่เกิดขึ้นจากการประกอบธุรกิจ บรรดารายได้ ค่าใช้จ่าย ลูกหนี้ เจ้าหนี้ของกิจการโรงแรมทั้งสองแห่งก่อนวันที่ 1 มกราคม 2560 ผู้ขายเป็นผู้รับผิดชอบ
ประโยชน์ที่ได้รับจากการขายทรัพย์สิน ลดผลกระทบต่องบการเงินของบริษัทฯ จากผลขาดทุนของธุรกิจโรงแรม บริษัทฯ สามารถนำเงินทุนที่ได้รับ ไปใช้เป็นเงินทุนหมุนเวียน และเสริมสภาพคล่องให้กับบริษัทฯ
บริษัทฯ จะนำค่าตอบแทนที่ได้รับเป็นเงินทุนหมุนเวียนภายในเพื่อเพิ่มสภาพคล่องในการดำเนินงาน และใช้ในการชำระหนี้กับสถาบันการเงิน